Deținuții francezi care se vor vaccina anti-COVID ar putea beneficia de reducerea pedepsei.
Dacă deținuții dintr-o închisoare din nord-estul Franței sunt vaccinați împotriva COVID, pedepsele lor ar putea fi reduse. Este o propunere avansată de vicepreşedintele tribunalului din localitatea Sarreguemines, potrivit LCI.
Documentul de pe 10 august a fost semnat de vicepreşedintele responsabil de aplicarea pedepselor. El a explicat că "prin măsura excepţională se doreşte încurajarea vaccinării cu scopul de a se atinge imunitatea colectivă".Potrivit LCI, în notă se vorbeşte despre o reducere a pedepsei cu două luni. De asemenea, se spune că persoanele condamnate la violenţă conjugală, violenţă asupra minorilor, crimă şi delicte de natură sexuală vor fi excluse de la reducerea pedepsei.Propunerea va fi dezbătută de reprezentanţii Parchetului şi de judecători şi, dacă va fi acceptată, ar putea fi aplicată începând din septembrie.Întrebat despre această propunere, ministrul de justiţie din Franţa a spus că este vorba despre "o iniţiativă personală şi locală".